Recueil général et complet des fabliaux des 13e et 14e siècles/La Contregengle
# Recueil général et complet des fabliaux des 13e et 14e siècles/La Contregengle

### liii LA CONTREGENGLE

﻿Si te vient de grant ribaudie ; F abloié as or longuement

Et moi ledangié durement : Si te vient de grant ribaudie ; Mès qui biau veut oir, biau die ; Ceste resons bien i afiert,

L’une bontez l’autre requiert.

Tu es fols de contralier,

Quar l’uevre loe bien l’ouvrier.

Moult me torne or à grant anui

Quant tu demandes qui je sui.

Tu me demandes que je sai ; Mès je voudroie qu’à l’essai

Fussons ore, entre toi et moi,

Liquels set plus. Foi que doi toi,

Tu paroles moult folement.

Si me fez si .i. argument

Et .i. sofisme tout boçu.

Mès, chetis bouliers, qui es tu ? Nul bien al siecle tu n’entens ; Or, di quels est tes argumens ;

